钦定古今图书集成/明伦汇编/官常典/第272卷 > 虞仲文
## 钦定古今图书集成/明伦汇编/官常典/第272卷 > 虞仲文

按《金史》本传：“仲文，字质夫，武州宁远人也。七岁知作
诗，十岁能属文，日记千言，刻苦学问。第进士，累仕州
县，以廉能称。举贤良方正，对策优等，擢起居郎、史馆
修撰，三迁至太常少卿。宰相有左降，仲文独出饯之，
或指以为党，仲文乃求养亲。久之，召复前职。宰相荐
文行第一，权知制诰，除中书舍人。讨平白霫，拜枢密”
直学士，权翰林学士，为翰林侍讲学士。年五十五卒，
谥文正。天会七年，赠兼中书令。正隆二年，改赠特进、
濮国公。